Diari Oficial de la Generalitat Valenciana


Sumari del DOGV 8271, del 11-04-2018 (2018/3507)

RESOLUCIÓ de 23 de març de 2018, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoca una línia nova destinada únicament a actuacions de construcció i/o adequació a les exigències tècniques legals de les instal·lacions per a alberg d'animals de companyia abandonats, i es publica l'ampliació de crèdit disponible en la Resolució de 5 de desembre de 2017, en les ajudes d'associacions de protecció i defensa dels animals per a l'exercici 2018 en la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8271

Data del DOGV
:   11-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3507


Data del document
:   23-03-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 23 de març de 2018, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoca una línia nova destinada únicament a actuacions de construcció i/o adequació a les exigències tècniques legals de les instal·lacions per a alberg d'animals de companyia abandonats, i es publica l'ampliació de crèdit disponible en la Resolució de 5 de desembre de 2017, en les ajudes d'associacions de protecció i defensa dels animals per a l'exercici 2018 en la Comunitat Valenciana. [2018/3507]  
  
Amb data 19 de desembre de 2017, es va publicar en el Diari Oficial de la Generalitat Valenciana la Resolució de 5 de desembre de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen les ajudes a les associacions de protecció i defensa dels animals per a l'exercici 2018 (DOGV 8193).  
En l'apartat segon de l'esmentada resolució, es preveu per a les actuacions establides en el paràgraf a, de l'apartat segon de l'annex de l'Ordre de 22 de desembre de 2006 (DOGV 5418. 30.12.2006), un crèdit per al finançament de les subvencions de prestació de serveis, amb càrrec a la línia S1792000, capítol 4, del programa 714.80 d'Agricultura i ramaderia, de 105.000,00 ?, i d'acord amb l'apartat tercer es correspon amb el 70 % de l'import d'aquesta línia pressupostària de l'any 2017. En el mateix apartat de l'esmentada resolució s'indica que la convocatòria és susceptible d'ampliació al 100 % de l'import de la línia pressupostària de 2018.  
Una vegada publicada la Llei de pressupostos de la Generalitat per a l'exercici 2018 i atés que el crèdit disponible per a la línia pressupostaria S1792000, capítol 4, supera la quantia establida en la Resolució de 5 de desembre de 2017, de convocatòria de les ajudes, es procedeix a incrementar la quantia màxima de la convocatòria d'ajudes a les associacions de protecció i defensa dels animals per a l'exercici 2018, en 42.000,00 ?.  
Així mateix, en aquesta llei s'estableix un nou crèdit disponible per a les actuacions previstes en el paràgraf b, construcció i/o adequació a les exigències tècniques legals de les instal·lacions per a alberg d'animals de companyia abandonats, de l'apartat segon de l'annex de l'Ordre de 22 de desembre de 2006, amb càrrec a la línia S8465000, capítol 7, del programa 714.80 de Desenvolupament i millora de la ramaderia.  
De conformitat amb tot això, resolc:  
  
Primer. Objecte de la convocatòria  
Convocar ajudes per a les actuacions previstes en el paràgraf b, construcció i/o adequació a les exigències tècniques legals de les instal·lacions per a alberg d'animals de companyia abandonats segons el punt b de l'apartat segon, de l'annex de l'Ordre de 22 de desembre de 2006, de la Conselleria d'Agricultura, Pesca i Alimentació, per la qual s'estableixen ajudes a les associacions de protecció i defensa dels animals (DOGV 5418. 30.12.2006).  
  
Segon. Finançament de l'ajuda  
Les ajudes a les associacions de protecció i defensa dels animals segons el punt b de l'apartat segon, de l'annex de l'Ordre de 22 de desembre de 2006, de la Conselleria d'Agricultura, Pesca i alimentació, es consideren amb càrrec a l'aplicació pressupostària 12.02.01, línia S8465000, capítol 7, del programa 714.80 de Desenvolupament i millora de la ramaderia, amb una quantia total màxima de 70.000 ?.  
  
Tercer. Beneficiaris  
Podran sol·licitar aquestes ajudes les associacions de protecció i defensa dels animals sense ànim de lucre, legalment constituïdes i inscrites en el Registre d'associacions de la Conselleria de Justícia, Interior i Administracions Públiques, i que tinguen com a finalitat principal la defensa i protecció dels animals i despleguen algunes de les activitats relacionades en l'article segon, en l'àmbit territorial de la Comunitat Valenciana.  
Quart. Termini de presentació de sol·licituds  
El termini de presentació de sol·licituds per a les actuacions subvencionables previstes en el paràgraf b, construcció i/o adequació a les exigències tècniques legals de les instal·lacions per a alberg d'animals de companyia abandonats segons el punt b de l'apartat segon, de l'annex de l'Ordre de 22 de desembre de 2006, per a l'exercici 2018, és d'un mes comptat a partir de l'endemà de la publicació de l'extracte de la present resolució en el Diari Oficial de la Generalitat Valenciana, a través del model normalitzat que es publicarà en la guia PROP de la Generalitat: http://www.gva.es/va/web/portal/inicio/procedimientos'id\_proc=861.  
Els sol·licitants, atés que en tot cas són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, han de presentar les sol·licituds telemàticament a través de la seu electrònica de la Generalitat, en la URL assenyalada en l'apartat anterior. Si alguna de les associacions presenta la seua sol·licitud presencialment, se li requerirà perquè l'esmene a través de la presentació electrònica. A aquests efectes, es considera data de presentació de la sol·licitud aquella en què haja sigut realitzada l'esmena. En el cas que l'associació actue per mitjà de representant, s'haurà de procedir a la corresponent inscripció d'aquest en el Registre de representants, https://www.accv.es/va/ciutadans/registre-de-representants//.  
  
Cinqué. Justificació  
Les actuacions subvencionables previstes en el paràgraf b, construcció i/o adequació a les exigències tècniques legals de les instal·lacions per a alberg d'animals de companyia abandonats segons el punt b de l'apartat segon, de l'annex de l'Ordre de 22 de desembre de 2006, de la Conselleria d'Agricultura, Pesca i Alimentació han d'anar acompanyades de la documentació justificativa i ser les fetes des de la data de presentació de la sol·licitud fins a la data límit de justificació davant l'Administració, el dia 15 d'octubre de 2018, tal com estableix l'apartat sèptim de l'annex de l'Ordre de 22 de desembre de 2006, telemàticament a través de la URL assenyalada anteriorment.  
  
  
Sisé. Delegació de competències  
Es delega en el director general competent en matèria de ramaderia, la concessió i la denegació de les ajudes previstes en aquesta resolució.  
  
  
Seté. Publicació ampliació crèdit  
Publicar l'ampliació del crèdit disponible per a la convocatòria d'ajudes a les associacions de protecció i defensa dels animals, aprovada per a l'exercici 2018 mitjançant la Resolució de 5 de desembre de 2017, de la consellera d'Agricultura, Medi Ambient, Canvi Climàtic i Desenvolupament Rural, per al punt a de l'apartat segon, de l'annex de l'Ordre de 22 de desembre de 2006, de la Conselleria d'Agricultura, Pesca i Alimentació, per la qual s'estableixen ajudes a les associacions de protecció i defensa dels animals, (DOGV 5418. 30.12.2006) amb càrrec a l'aplicació pressupostària 12.02.01, línia S1792000, capítol 4 del programa 714.80 de Desenvolupament i millora de la ramaderia, per a una quantia total màxima de 147.000 ?.  
La resolució és definitiva en via administrativa i contra aquesta pot interposar-se potestativament un recurs de reposició davant la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes comptat des de l'endemà de la seua publicació, o impugnar-se directament davant l'ordre jurisdiccional per mitjà de la interposició d'un recurs contenciós administratiu en el termini de dos mesos a partir de l'endemà de la seua notificació davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 46.1 de la Llei reguladora de la jurisdicció contenciosa administrativa (L 29/1998, 13.07.1998; BOE 167, 14.07.1998).  
  
València, 23 de març de 2018.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.